**23. NEDELJA MED LETOM – angelska nedelja – 6. september 2020**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 7.9.  8.9.  9.9.  10.9.  11.9.  12.9.  13.9. | REGINA, devica in mučenka;  ROJSTVO DEVICE MARIJE, praznik;  sv. PETER KLAVER, duhovnik;  sv. NIKOLAJ TOLENITINSKI, spokornik;  PROT in HIJACINT, mučenca;  MARIJINO IME, god;  sv. JANEZ ZLATOUSTI, škof in cerkveni učitelj; |

**Danes teden: 24. NEDELJA MED LETOM – JESENSKI ROMARSKI SHOD**

V torek obhajamo praznik Marijinega rojstva ali Mali šmaren. Po mnogih rodovih je Bog pripravil rojstvo Marije in s tem tudi rojstvo Jezusa Kristusa. Povezal je pot človeške duhovnosti z nadnaravnim posegom. Vseh rodov, ki jih predstavlja evangelist Matej, je kot nekakšen povzetek človeške zgodovine. To so krepostni ljudje in tudi grešniki. Po njih je božja previdnost pripeljala do Marije. Tako se je v njej zgodilo skrivnostno učlovečenje Božjega Sina, ki ga ni mogel razumeti pravični Jožef. Že z rojstvom Marije se je božja ljubezen na poseben način sklonila na zemljo in pripravila rojstvo Odrešenika. Bog je ljubil Marijo in v njej tudi nas, saj smo bili v njenem rojstvu vsi rojeni za sprejem Odrešenika in življenje v njegovem Duhu.

Na praznik Marijinega rojstva bo sveta maša popoldne ob 17. uri.

V tednu od 6. do 13. septembra obhajamo teden molitve za nove duhovne poklice. Naslov tedna je: Duhovni poklic – zaklad v glinasti posodi, prim.2 Kor 4, 7.

**V nedeljo je redni jesenski romarski shod ob malem šmarnu. Po maši bo darovanje za cerkvene potrebe (obnovo cerkve v Hlevnem Vrhu).**

**Svete maše:**

NEDELJA, 6.9. ob 9h + Ljudmila Gantar, Žirovski vrh 4

TOREK, 8.9. ob 17h + Petračevi, Vrh 14

SOBOTA, 12.9. ob 9h + Nagode, Račeva 30

NEDELJA, 13.9. ob 10h vsi + iz Hlevnega vrha 13

**Z rednim veroukom pričnemo v soboto 12. septembra.**

**Veroučenci boste učbenike in delovne zvezke prejeli prvo uro verouka.**

**Liturgični zvezek za vse skupine obvezen.**

|  |  |  |
| --- | --- | --- |
| 1. in 3. razred | sobota ob 8 h | Župnik |
| 4. in 5. razred | sobota po maši | Župnik |
| 6.,8. in 9. razred | sobota po maši (2x mesečno) | Nevenka |

**Veroučni učbeniki 2020 /2021**

1. razred DZV Praznujmo in se veselimo

3. razred DZV Kristjani praznujemo skupaj

4. in 5. razred KAT Pot v srečno življenje.

6. in 8. in 9. razred Pot k veri